**Keisari Chenghua** (kiin. 成化, 9. joulukuuta 1447 – 9. syyskuuta 1487, alkuperäiseltä nimeltään **Zhu Jianhun**, myöhemmin **Zhu Jianshen** (kiin. 朱見深), oli Kiinan Ming-dynastian kahdeksas keisari, joka hallitsi vuosina 1464–1487. Hänen aika­kausi­nimensä *Chenghua* merkitsee *loppuun suoritettua muutosta*.

Lapsuus
-------

Zhu Jianzhen oli keisari Zhengtongin poika. Hän oli vasta kaksi­vuotias, kun hänen isänsä Zhengtong vuonna 1449 joutui mongolilaisten oiraattien vangiksi. Zhengtongin veli Jingtai otti keisarinvallan käsiinsä ja piti Zhengtongia koti­arestissa lähes seitsemän vuotta. Tänä aikana Zhu Jianzhen eli setänsä, keisari Jingtain varjossa ja menetti kruunun­prinssin arvonsakin, kun Jingtai nimitti oman poikansa perillisekseen. Chenghua sai kruununprinssin arvonsa takaisin vasta vähän ennen kuin keisari Jingtai kuoli vuonna 1457.

Hallitsijakausi
---------------

Chenghua nousu valtaistuimelle 16-vuotiaana. Valtakauden alussa hän toimi verojen alentamiseksi ja dynastian vahvis­tamiseksi. Tällaista politiikkaa hän ei kuitenkaan jatkanut kauan, ja hänen valtakautensa lopulla hallitus­asiat joutuivat jälleen kerran eunukkien, erityisesti Wang Zhin käsiin. Kaikkialla valta­kunnassa puhkesi talon­poikais­kapinoita, mutta ne kukistettiin väki­valtaisesti. Chenghuan hallitus oli myös itse­valtaisempaa kuin hänen edeltäjiensä, ja kansalaisten vapauksia rajoitettiin suuresti, kun Chenghua perusti uusia laitoksia kuten Xi Changin, joka täydensi jo ennestään toiminutta salaista poliisia Dong Changia ja joka tarkkaili kaikkia kansalaisten toimia ja sanoja. Tämä vakoilutoimistoa muistuttanut laitos rankaisi niitä, joita epäiltiin valtiopetoshankkeista. Xi Chang lopulta lakkautettiin, mutta se pani alulle vaarallisen kehitys­kulun, ja 1500-luvulla Chenghuan seuraajien aikana Xi Chang aloitti toimintansa uudestaan.

A Song-dynastian (960–1279) aikainen maalaus kana­emosta ja kanan­pojista, ylä­laidassa keisari Chenghuan laatima ylistys­kirjoitus joka osoittaa hänen olleen ylpeä tästä teoksesta.Chenghualla oli häntä 19 vuotta vanhempi jalkavaimo, rouva Wan, joka sai suuren vaikutus­vallan. Hän oli ollut nuorelle Chenghualle erään­lainen äiti­hahmo, mutta tämän tultua keisariksi hänestä tuli pian tämän suosikki varsinkin sen jälkeen, kun hän vuonna 1464 oli synnyttänyt lapsen. Tämä lapsi kuitenkin kuoli pian, minkä jälkeen rouva Wan johti keisarillista haaremia ja sai aikaan sen, ettei Chenghua saanut jälkeläisiä. Rouva Wan ja hänen eunukkinsa joko suorittivat abortin niille keisarin vaimoille, jotka odottivat lasta, tai myrkyttivät sekä äidin että lapsen, jos synnytys oli tapahtunut.

Vasta vuonna 1475 Chenghua sai tietää, että hänellä oli poika, myöhempi keisari Hongzhi, joka oli jäänyt henkiin ja joka oli kasvatettu salassa.

Keisari Chenghuan hallitsija­kaudelle antavat oman leimansa hänen varhaiset yrityksensä hallituksen uudistamiseksi ja se, että hän yritti parhaan kykynsä mukaan hallita valta­kuntaa. Samaan aikaan myös kulttuuri kukoisti, ja kuuluisat henkilöt kuten Hu Juren ja Chen Baisha hallitsivat akateemista elämää. Chenghua oli kuitenkin myös taipuvainen alistumaan hallituksen vaikutus­valtaisten henkilöiden tahtoon, ja hänet oli helppo saada myöntämään suosion­osoituksia pikemminkin sen perusteella, kenestä hän piti, kuin kuinka kyvykäs kukin oli. Tämä johti hallitsevan luokan rappioon ja korrup­toitu­neiden henkilöiden suureen tuhlaavai­suuteen, mikä lopulta johti keisari­kunnan raha­varojen tyhjenemiseen.

Chenghua kuoli vuonna 1487 hallittuaan 23 vuotta. Hänet haudattiin Maolingiin. (茂陵)。

Perhe
-----

### Puolisot

1. Keisarinna Wu (k. 1509), erotettiin, mutta jäi henkiin keisarin jälkeen
2. Keisarinna Wang, myöhemmin leskikeisarinna (k. 1518), kuolemansa jälkeen kunnianimenä *Keisarinna Xiaozhenchun(孝贞纯皇后)*, haudattiin keisarin hautaan
3. Ji Tangmei (1451 – 1475), kuolemansa jälkeen kunnianimenä *Keisarinna Xiaomu(孝穆皇后)*
4. Shao (k. 1522), kuolemansa jälkeen kunnianimenä *Keisarinna Xiaohui(孝惠皇后)*
5. Wan Zhen'er (1428 – 1487)
6. Bo (k. 1527)
7. Wang, kutsumanimenä Shùn (*順*, 1448 – 1495)
8. Liang (k. 1533)
9. Wang, kutsumanimenä Zhāo (*昭*)
10. Guo (k. 1491)
11. Zhang (*張*, k. 1497)
12. Yao (k. 1491)
13. Yang
14. Pan (k. 1538)
15. Wang, kutsumanimenä Jìng (*敬*, 1465 – 1510)
16. Zhang (*章*, k. 1501)
17. Yue (1465 – 1534)
18. Tang (k. 1524)

### Lapset

#### Pojat

1. *Nimetön poika* (1466), äiti: Wan
2. Zhu Youji (1469 – 1472), kuoleman jälkeen kunnianimenä *Kruununprinssi Daogong*. Äiti: Bo
3. Zhu Youcheng, myöhemmin Keisari Hongzhi (1470 – 1505), äiti: keisarinna Ji
4. Zhu Youwan (1476 – 1519), äiti: Shao
5. Zhu Youlun, Qin prinssi Hui (1478 – 1501), äiti: Shao
6. Zhu Youbin, Yin prinssi Duan (1479 – 1539), äiti: Zhang (張)
7. Zhu Youhui, Hengin prinssi Gong (1479 – 1538), äiti: Zhang (張)
8. Zhu Yoyun, Yongin prinssi Jing (1481 – 1507), äiti: Shao
9. Zhu Youzhi, Shoun prinssi Ding (1481 – 1545), äiti: Yao
10. *Nimetön poika* (19. elokuuta 1483 – 8. lokakuuta 1483), äiti: Wang (敬)
11. Zhu Youpeng, Run prinssi An (1484 – 1541), äiti: Zhang (張)
12. Zhu Youshun, Jingin prinssi Jian (1485 – 1537), äiti: Yang
13. Zhu Youshu, Rongin prinssi Zhuang (1486 – 1539), äiti: Pan
14. Zhu Youkai, Shenin prinssi Yi (1487 – 1503), äiti: Yang

#### Tyttäret

1. Prinsessa Renhe (n. 1474 – 1544), äiti: Wang (順); puoliso: Qi Shimei (1490 alkaen)
2. Prinsessa Yongkang (1478 – 1547), äiti: Guo; puoliso: Cui Yian.
3. Prinsessa Deqing (n. 1481 – 1548), puoliso: Lin Yue
4. *Nimetön tytär*
5. Prinsessa Changtai, (k. 1487)
6. Prinsessa Xianyou (1487 – 1492), äiti: Yue

Lähteet
-------

* F. W. Mote: *Imperial China – 900–1800*, s. 630. First Harvard University Press, 2003.

### Viitteet

1. ↑  Edward L. Shaughnessy: *Kiehtova Kiina*, s. 38. Suomentanut Riitta Bergroth. Gummerus, 2006. ISBN 951-20-7160-6.


|  |  |  |
| --- | --- | --- |
| Edeltäjä:**Tianshun (Zhengtong)** | **Kiinan keisari**1464–1487 | Seuraaja:**Hongzhi** |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* VIAF
* WorldCat

 |
|  |
| Kansalliset | 
* Yhdysvallat

 |
|  |
| Taiteenala | 
* KulturNav

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Chenghua Emperor